Auditor's report — AOT, period 2011Q2 (reviewed, opinion: adverse)
Auditor firm: SAO
Signed: 2010-11-25

รายงานการสอบทานงบการเงินโดยผู้สอบบัญชี

เสนอ   ผู้ถือหุ้นบริษัท ท่าอากาศยานไทย จำกัด (มหาชน)

สำนักงานการตรวจเงินแผ่นดินได้สอบทานงบดุลรวมและงบดุลเฉพาะบริษัท ณ วันที่ 31 มีนาคม  2554งบกำไรขาดทุนรวมและงบกำไรขาดทุนเฉพาะบริษัท สำหรับงวดสามเดือนและหกเดือนสิ้นสุดวันที่ 31 มีนาคม 2554 และ 2553 งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะบริษัท และ งบกระแสเงินสดรวมและงบกระแสเงินสดเฉพาะบริษัท สำหรับงวดหกเดือนสิ้นสุดวันที่ 31 มีนาคม 2554 และ 2553 ของบริษัท ท่าอากาศยานไทย จำกัด (มหาชน) และบริษัทย่อย และของเฉพาะบริษัท ท่าอากาศยานไทย จำกัด (มหาชน)   ตามลำดับ ซึ่งผู้บริหารของบริษัทเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ส่วนสำนักงานการตรวจเงินแผ่นดินเป็นผู้รับผิดชอบในการรายงานต่องบการเงินดังกล่าวจากผลการสอบทานของสำนักงานการตรวจเงินแผ่นดิน

ยกเว้นที่กล่าวในวรรคที่สามสำนักงานการตรวจเงินแผ่นดินได้ปฏิบัติงานสอบทานตามมาตรฐานการสอบบัญชีที่เกี่ยวกับการสอบทานซึ่งกำหนดให้สำนักงานการตรวจเงินแผ่นดินต้องวางแผนและปฏิบัติงานสอบทานเพื่อให้ได้ความเชื่อมั่นอย่างพอประมาณว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ การสอบทานนี้มีขอบเขตจำกัดโดยส่วนใหญ่ใช้วิธีการสอบถามบุคลากรของบริษัท และการวิเคราะห์เปรียบเทียบข้อมูลทางการเงิน จึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป ดังนั้นสำนักงานการตรวจเงินแผ่นดินจึงไม่อาจแสดงความเห็นต่องบการเงินที่สอบทานได้

ตามที่อธิบายในหมายเหตุประกอบงบการเงินข้อ 5.10.2 ภายหลังจากการเปิดให้บริการท่าอากาศยานสุวรรณภูมิมีข้อบ่งชี้ว่าอาคารและอุปกรณ์ที่ท่าอากาศยานดอนเมืองอาจเกิดการด้อยค่า  บริษัทได้ว่าจ้างสมาคมขนส่งทางอากาศระหว่างประเทศ(IATA)ทำการศึกษาแนวทางการใช้ประโยชน์สินทรัพย์ที่ท่าอากาศยานดอนเมืองรวม 3 แนวทาง   ซึ่งการตัดสินใจใช้แนวทางใดอยู่ในอำนาจของคณะรัฐมนตรีไม่อยู่ในอำนาจของฝ่ายบริหาร ดังนั้นฝ่ายบริหาร จึงไม่อาจได้ข้อสรุปเกี่ยวกับมูลค่าที่คาดว่าจะได้รับคืนของสินทรัพย์ที่ท่าอากาศยานดอนเมืองเพื่อประเมินว่าสินทรัพย์ดังกล่าว ด้อยค่าหรือไม่เพียงใดจนกว่าคณะรัฐมนตรีจะมีมติว่าให้บริษัทใช้แนวทางใด ในสถานการณ์ดังกล่าวสำนักงาน การตรวจเงินแผ่นดินไม่สามารถสอบทานเกี่ยวกับมูลค่าที่คาดว่าจะได้รับคืนของสินทรัพย์ที่ท่าอากาศยานดอนเมือง ซึ่งแสดงอยู่ในงบการเงินรวมและงบการเงินเฉพาะบริษัท ณ วันที่ 31 มีนาคม 2554 และ 30 กันยายน 2553 จำนวน 4,080.68 ล้านบาท และ 4,378.70   ล้านบาท ตามลำดับ

ยกเว้นผลของการปรับปรุงงบการเงินรวม  และงบการเงินเฉพาะบริษัทที่อาจจำเป็นถ้าสำนักงานการตรวจเงินแผ่นดินสามารถสอบทานเกี่ยวกับมูลค่าที่คาดว่าจะได้รับคืนของสินทรัพย์ที่ท่าอากาศยานดอนเมืองตามที่กล่าวไว้ในวรรคที่สาม สำนักงานการตรวจเงินแผ่นดินไม่พบสิ่งที่เป็นเหตุให้เชื่อว่า งบการเงินรวมและงบการเงินเฉพาะบริษัทดังกล่าวไม่ถูกต้องตามที่ควรในสาระสำคัญตามหลักการบัญชีที่รับรองทั่วไป

สำนักงานการตรวจเงินแผ่นดิน ได้เคยตรวจสอบงบการเงินรวมและงบการเงินเฉพาะบริษัทสำหรับปี สิ้นสุดวันที่ 30 กันยายน 2553 ของบริษัท ท่าอากาศยานไทย จำกัด (มหาชน) และบริษัทย่อย และของเฉพาะบริษัท ท่าอากาศยานไทย จำกัด (มหาชน) ตามลำดับ ตามมาตรฐานการสอบบัญชีที่รับรองทั่วไป และเสนอรายงานไว้อย่าง มีเงื่อนไข  เรื่อง ไม่สามารถตรวจสอบให้ได้หลักฐานที่เพียงพอและเหมาะสมเกี่ยวกับมูลค่าที่คาดว่าจะได้รับคืนของสินทรัพย์ ที่ท่าอากาศยานดอนเมือง ตามรายงานลงวันที่ 25 พฤศจิกายน 2553 งบดุลรวมและงบดุลเฉพาะบริษัท ณ วันที่ 30 กันยายน 2553 ที่แสดงเปรียบเทียบเป็นส่วนหนึ่งของงบการเงินที่สำนักงานการตรวจเงินแผ่นดินได้ตรวจสอบและเสนอรายงาน ไว้แล้วดังกล่าว  สำนักงานการตรวจเงินแผ่นดินมิได้ใช้วิธีการตรวจสอบอื่นใดภายหลังจากวันที่ในรายงานนั้น

(นางสาวพวงชมนาถ  จริยะจินดา)

# ผู้ตรวจเงินแผ่นดิน 1

(นางดาหวัน  วงศ์พยัคฆ์)

ผู้อำนวยการสำนักงาน